蔡襄
四月十七日奉安仁宗皇帝御容於景灵孝严殿是
先帝传基固，其人嗣统平。
余恩华夏在，高谊古今倾。
汉法原为庙，仙居别有京。
海中金阙见，天上玉楼成。
睿意怀丕烈，宸豪荐大名。
荐唯将舜擬，严亦与周并。
龙向朝云起，奎和昼日呈。
流光俄扆岁，发号庆重明。
令节千秋过，端仪万众迎。
欢呼山岳动，驱拂鬼神惊。
缥缈来佳气，雍容下太清。
旛旌多异制，歌吹自新声。
琳馆初停御，銮舆始引行。
盥孚通至感，福泽被群生。
往事时兼远，孤臣泪独横。
晨兴西向久，凄断老年情。